**Standerhejsning søndag 2/4 2017 kl. 12.00**Vi håber at rigtigt mange vil deltage i standerhejsningen for at markere åbningen af den nye sæson. Bestyrelsen beværter med lidt til maven og ganen.

**Generalforsamling søndag 30/4 2017 kl. 11.00**Den ordinære generalforsamling afholdes søndag den 30/4 2017 kl. 11.00. Indkaldelse, regnskab og budget omdeles i haverne i god tid før generalforsamlingen. **Husk adgang til Jeres postkasser**.

**Containere lørdag 6/5 2017 kl. 10.00-14.00 og søndag 7/5 2017 kl. 11.00-13.00**.

**Petanqueturnering 10/6 2017 kl. 11.00**Kom og vær med til et par sjove og hyggelige timer. Nærmere information i skabene senere. Sæt dog allerede nu kryds i kalenderen. (Arrangementet afholdes kun ved min. 16 deltagere)

**Havefest lørdag 26/8 2017.**Kom glad til årets havefest. Nærmere information i skabene senere.

**Loppemarked ??**Har nogen af Jer lyst til at stå for et loppemarked på fællespladsen i løbet af sommeren, så kontakt venligst et bestyrelsesmedlem.

**Solsikkekonkurrence søndag 10/9 2017 kl. 11.00**Kom glad og vær med til denne sjove havevandring med målebånd. Yderligere information på tavlerne. Sæt dog allerede nu kryds i kalenderen.(Arrangementet afholdes kun ved min. 10 havers tilmelding.)

**Standerstrygning søndag 24/9 2017 kl. 12.00**Sæsonen er nu slut og vi stryger flaget. Kom og vær med og tag børnene med. Bestyrelsen er værter for et par pølser og lidt øl/vand pr. mand.

Husk **søndagstræf den første søndag i hver måned mellem kl. 11.00 og 12.00 i hele sæsonen**. Vi håber, at også de nytilkomne haveejere vil gøre brug af dette søndagstræf. Foreningen byder på kaffe og der vil være mulighed for at købe en vand eller en øl. Ved søndagstræf vil det også være muligt at låne diverse haveredskaber.

En repræsentant fra bestyrelsen vil være tilstede på pladsen den første søndag i hver måned

Husk også at benytte **postkassen** på fællespladsen, hvis man har ros, ris eller forslag til bestyrelsen.

Bestyrelsen har ønsker om evt. nye fælles aktiviteter på pladsen til glæde for os alle. Forslag til sådanne nye aktiviteter kan også lægges i postkassen.

**Infotavler**

Diverse informationer vil løbende blive sat ind i skabene.

**De bedste hilsner Bestyrelsen**